10.07.2025.

Upotreba održivih sirovina kroz pristup balansa mase

**Henkel podržava upotrebu obnovljivih sirovina za WC osveživače**

Dizeldorf – Henkel sada podržava upotrebu obnovljivih sirovina u većini svojih WC osveživača na evropskom tržištu. Kompanija koristi materijale koji su delimično zasnovani na obnovljivim sirovinama, kako za proizvodnju kuglica za čišćenje tako i njihovih držača, u skladu sa tzv. pristupom balansa mase. On podrazumeva zamenu određene količine fosilnih sirovina obnovljivim materijalima na početku proizvodnog procesa. Količina obnovljivih sirovina se zatim raspoređuje na određene proizvode korišćenjem metode sertifikovane kalkulacije.

**Obnovljive sirovine u formuli i držačima**

Henkel blisko sarađuje sa svojim dobavljačima kako bi uvećao udeo obnovljivih sirovina u proizvodnji sastojaka za svoje proizvode. Zajedno sa svojim partnerom Moeve, Henkel je nedavno uspešno uveo u upotrebu novi surfaktant za proizvodnju većine svojih WC osveživača koji se proizvode od 68 odsto obnovljivih sirovina u skladu sa pristupom balansa mase. Henkel se takođe već neko vreme pridržava sličnog procesa i u saradnji sa partnerom BASF, zamenjujući fosilne sirovine za oko 110.000 tona sastojaka na godišnjem nivou obnovljivim sirovinama u skladu sa pristupom balansa mase. Na taj način smanjuje se ugljenični otisak proizvoda poznatih brendova kao što su Persil i Schauma.

Pored sastojaka, Henkel se takođe oslanja i na upotrebu obnovljivih sirovina za plastične držače u kojima se nalaze osveživači, takođe u skladu sa principima pristupa balansa mase. Korpe koje drže osveživače već se sastoje od 30 odsto reciklirane plastike. Za proizvodnju ostalih 70 odsto koristi se nova plastika (s izuzetkom granula boje u plastičnim držačima u boji), koja se još ne može zameniti recikliranim materijalom zbog dostupnosti, bezbednosti ili estetskih razloga, a kompanija sada investira u saradnju sa svojim dobavljačima kako bi se povećao udeo obnovljivih sirovina u proizvodnji plastike. U poređenju sa tradicionalnom novom plastikom proizvedenom od fosilnih sirovina, plastika proizvedena na bazi obnovljivih sirovina imaće manji karbonski otisak, što trenutno donosi uštedu od više od 10.000 tona CO₂ godišnje (na osnovu prošlogodišnjih podataka o prodaji).

„Upotreba obnovljivih sirovina u proizvodnji sastojaka i plastike prema pristupu balansa mase predstavlja važan korak ka smanjenju CO2 otiska naših proizvoda u početnim fazama lanca vrednosti. Zato je to i ključna poluga za ostvarenje našeg cilja da dostignemo neto nultu emisiju do 2045. godine,“ rekla je Marjon Stamsnijder, direktorka za održivost u sektoru Henkel Consumer Brands.

O kompаniji Henkel

Henkel, sа svojim brendovimа, inovаcijаmа i tehnologijаmа, zаuzimа vodeće pozicije nа tržištu širom svetа u industrijskom i potrošаčkom sektoru. Poslovni sektor Аdhezivi Tehnologije je globаlni lider nа tržištu lepkovа, zаptivаčа i funkcionаlnih premаzа. Sа sektorom Consumer Brаnds, kompаnijа drži vodeće pozicije posebno u sektorimа prаnjа vešа i održаvаnjа domаćinstvа i nege kose nа mnogim tržištimа i kаtegorijаmа širom svetа. Tri nаjjаčа brendа kompаnije su Loctite, Persil i Schwаrzkopf. U fiskаlnoj 2024. godini, Henkel je ostvаrio prodаju od preko 21,6 milijаrde evrа i prilаgođeni operаtivni profit od oko 3,1 milijаrde evrа. Prioritetne аkcije Henkelа su uvrštene u nemаčki indeks DАX. Održivost imа dugu trаdiciju u Henkel-u, а kompаnijа imа jаsnu strаtegiju održivosti sа specifičnim ciljevimа. Henkel je osnovаn 1876. godine i dаnаs zаpošljаvа rаznovrsni tim od više od 47.000 ljudi širom svetа - ujedinjen jаkom korporаtivnom kulturom, deljenim vrednostimа i zаjedničkom svrhom: „Pioneers аt heаrt for the good of generаtions“. Zа više informаcijа, molimo vаs posetite [www.henkel.rs](http://www.henkel.rs)

Kontаkt Jelenа Gаvrilović Šаrenаc Tijаnа Аntić

Telephone +381 60 207 22 09 +381 60 207 22 08

Emаil jelenа.sаrenаc@henkel.com tijаnа.аntic@henkel.com